Sjekkliste for henvisning til Viken senter

1. **Pasientdata**Navn, fødselsnummer, adresse, telefonnummer.  
   Ved henvisning til par-/familiebehandling må vi ha pasientdata på alle familiemedlemmer det søkes innleggelse for.
2. **Rettighetsvurdering**Informasjon om vurdering av rett til prioritert helsehjelp i spesialisthelsetjenesten (Ansiennitetsdato, vurderingsdato, dato for frist og ventetid slutt, og om pasienten fortsatt er i behandling). Ved manglende rettighetsvurdering vil Viken senter besørge dette.
3. **Henvisningsdiagnose(-r)**
4. **Aktuelt**

Aktuelle problemer som pasienten søker behandling for (debut, årsaksforhold, symptomer, behandling, forløp, betydning for funksjon, livskvalitet, par-/familiefungering), herunder rusproblematikk, suicidalitet og voldsrisiko. Pasientens ressurser, motivasjon og målsetning for videre behandling. For henvisninger til familieteamet er det ønskelig med målsetting og ressurser for hele familien.

1. **Kort om bakgrunn**Oppvekstforhold, familieforhold og sosialt nettverk, omsorgsansvar for barn eller andre, sivilstatus, bolig, arbeid/skole, trygd, individuell plan.
2. **Psykiatrisk sykehistorie (kortfattet)**Tidligere betydningsfulle symptomer og problemer, tidligere diagnoser, tidligere behandling og utbytte av den, tidligere innleggelser og opplevelser knyttet til disse.   
   Epikrise fra relevant nylig avsluttet behandling/beskrivelse av pågående behandling i spesialisthelsetjenesten.
3. **Relevant somatisk problematikk**
4. **Medisiner og bruk av andre preparater**Preparatnavn, form, styrke, dosering.
5. **Vurdering**  
   Problemforståelse og prognose